โรคกลากเกิดจากการติดเชื้อรากลุ่มที่เรียกว่า Dermatophytes ใช่หรือไม่
ใช่ รคกลาก หรือ ขี้กลาก Tinea หรือ Dermatophytosis เป็นโรคติดเชื้อราที่ผิวหนัง ผม และหรือเล็บ คำว่า Tinea มาจากภาษาลาตินแปลว่า หนอน เนื่องจากรอยโรคที่ผิวหนังจะเป็นลายหยึกหยักดูคล้ายลายทาง เดินของหนอน โรคนี้จึงมีชื่ออีกอย่างว่า Ring worm โรคกลากในแต่ละตำแหน่งจะมีชื่อเรียกที่แตกต่างกันไปเช่น โรคกลากที่ขาหนีบเรียก โรค สังคัง โรคกลากที่เท้าเรียก โรคฮ่องกงฟุต โรคน้ำกัดเท้า 

โรคกลากนี้สามารถติดต่อได้โดยการสัมผัส ซึ่งแตกต่างจากโรคเกลื้อนที่ไม่ใช่โรคติดต่อ โรคกลากมียารักษาให้หายได้ โรคกลากพบได้ทุกเชื้อชาติทุกเพศทุกวัย แต่ตำแหน่งที่เกิดโรคอาจแตกต่างกันไปในแต่ ละเพศแต่ละวัย โดยถ้าเป็นวัยเด็กจะพบโรคกลากที่บริเวณศีรษะมากที่สุด แต่ถ้าเป็นวัยผู้ใหญ่จะพบโรคกลากที่บริเวณเท้ามากที่สุด สำหรับโรคกลากบริเวณขาหนีบและบริเวณเคราโดยส่วนมากแล้วจะพบแต่ในเฉพาะผู้ชาย 

อะไรเป็นสาเหตุปัจจัยเสี่ยงของโรคกลาก โรคกลากเกิดจากการติดเชื้อรากลุ่มที่เรียกว่า Dermatophytes ซึ่งมีอยู่หลายชนิดเช่น Epidermophyton spp. Microsporum spp. และ Trichophy ton spp. เชื้อราเหล่านี้จะเจริญ เติบโตอยู่ในบริเวณผิวหนังส่วนที่มีเคราติน Keratin โปรตีนชนิดหนึ่งอยู่ในผิวหนังชั้นนอก เล็บ และเส้นผม ซึ่งได้แก่ ผิวหนังชั้นบนสุดของผิวหนังชั้นนอกหนังกำพร้า หรือชั้นขี้ไคล เล็บ และเส้นผม และก่อให้เกิดโรคขึ้นมา เราสามารถติดเชื้อราเหล่านี้ได้จากการสัมผัสผู้ป่วยที่เป็นโรคกลาก หรือสัมผัสมาจากราที่ อยู่ในดินในทราย รวมทั้งสามารถติดเชื้อมาจากการสัมผัสสัตว์ที่ป่วยเป็นโรคกลากได้ด้วย เช่น หมา แมว มีปัจจัยเสี่ยงบางอย่างที่อาจทำให้มีโอกาสติดเชื้อกลากได้มากขึ้นเช่น ผิวหนังที่เปียกชื้น การใช้อ่างอาบน้ำสาธารณะ การมีภาวะภูมิคุ้มกันต้านทานโรคของร่างกายบกพร่อง เป็นโรคที่มีฮอร์โมนชนิดสเตียรอยด์ในร่างกายสูงเช่น ในโรค Cushing disease หรือ Cushings syndrome เป็นโรค ภูมิแพ้ผิวหนัง และการเล่นกีฬาประเภทที่ผิวหนังมีการเสียดสีกันเช่น ยูโด คาราเต้ มวยปล้ำ 

โรคกลากมีอาการอย่างไร หลังติดเชื้อราโรคกลากมาแล้วประมาณ 2 สัปดาห์ ผู้ป่วยจะเริ่มแสดงอาการของโรคกลาก ในแต่ละตำแหน่งของร่างกาย โดยจะมีชื่อเรียกโรคและอาการที่แตกต่างกันไป แต่ไม่ว่าจะเป็นที่ตำแหน่งไหนก็จะมีอาการคันเป็นหลัก
ผิวหนัง Dermatology